
KRALENDIJK— “Mi 
yu ta den grupo 3. E kan- 
tidat di tarea ku e ta bini 
kas kuné ta demasiado. Ya 
mi yu ta bini kas ku oloshi 
i mester presentá dilanti 
klas. Mi a puntra yùfrou ta 
dikon, pero ainda mi no por 
haña un kontesta satisfakto- 
rio”, un mama ta kompartí 
ku BONERIANO. 
Ta opvio ku skolnan 
básiko riba nos isla ta en- 
foká riba maksimalisá inde- 
pendensia di e alumnonan. 
Alabes ta pone hopi aten- 
shon riba e parti akadémiko 
i kognitivo di e mucha. 
Huntu ku esaki, tin tam- 
be un desaroyo kuestiona- 
bel. E kantidat di lès òf tar- 
ea di kas ku e mucha ta haña 
pa bai kas kuné i na un edat 


hopi yòn. Vários mayor ta 
puntra nan mes sí esaki ta 
nesesario òf deseabel. 
E mama di kual su iden- 
tidat ta konosí pa nos re- 
dakshon, ta lamentá ku no 
ta na tur akohida despues di 
skol, ta yuda muchanan ku 
tarea di kas. 
Pa haña un bista kiko 
òf kon ta yega na tarea- 
nan di kas, BONERIANO 
a kombersá ku entre otro 
Gerald Kolenbrander, di- 
rektor di De Pelikaan. E 
ta splika ku na su skol ta 
purba di no duna e alumno- 
nan demasiado tarea di kas. 
“Nan ta pasa henter dia na 
skol. Pa e motibu aki nos 
ta purba di minimalisá loke 
ta duna komo tarea di kas. 
Ta inkorporá esaki durante 


lèsnan di dia”. Mas aleu e ta 
duna di konosé ku den gru- 
po 6, 7 i 8 ta duna e alum- 
nonan algu mas di tarea, pa 
nan kustumbrá ku e idea di 
haña mas tarea ora nan bai 
skol avansá. 
Kolenbrander ta enfatisá 
sí ku ta importante pa alum- 
nonan práktika loke nan 
siña na skol. “Maestronan 
sa manda mensahe pa ma- 
yornan sugeriendo pa prák- 
tika por ehèmpel tabla di 
multiplikashon òf lesa ku e 
yu. E no ta un obligashon. 
Mayornan ta liber pa hasi 
esaki”, Kolenbrander ta sp- 
lika. 
Di otro banda e kabes di 
skol ta indiká ku tin mayor 
ku sí ta boga pa mas tarea 
di kas. “E mayornan aki ta 


duna di konosé ku asina e 
yu ta hasi algu útil ora ku 
e haña tarea di kas. Esei 
ta nan opinion/pensamen- 
tu.” Komo skol nan no ke 
duna mas tarea apesar ku 
algun mayor ta preferá 
esaki. Komo skol ta evalu- 
ando esaki koutelosamente 
mirando ku e grupo aki no 
ta grandi. Segun e direk- 
tor mas tarea di kas no ne- 
sesariamente ta nifiká ku e 
alumno ta mas sabí òf inteli- 
gente. E ta yega mas leu si 
e haña un bon guia na skol 
den su materianan i tambe 
un bon guia for di kas. Por 
último e ta duna di konosé 
ku e ta di opinion ku mucha 
mester hasi algu otro den su 
ora liber mirando ku ya el a 
pasa henter mainta na skol. 


Al final, mucha ta keda mu- 
cha 
No ta solamente alum- 
nonan di skol básiko ta sinti 
e preshon. BONERIANO a 
hiba kombersashon ku dos 
studiante di skol sekundario 
SGB, ku tambe ta eksperen- 
siá meskos. Segun nan, e 
maestro ta splika algu nobo 
e siman aki i ya pa siguien- 
te siman ta bai pa un otro 
parti. “Apénas nos ta kaba 
di komprondé loke a splika 
ku ya siguiente siman nos 
ta haña algu nobo. Hopi 
preshon”, e alumnonan ta 
ekspresá. BONERIANO a 
tuma kontakto ku Onder- 
wijs Cultuur en Wetenschal 
(OCW) pa aklarashon riba 
entre otro e tópiko aki i ta 
en espera di nan reakshon. 


KRALENDIJK – Fun- 
dashon Maradal tin am- 
bishon pa habri su alanan, 
no solamente figuralmente, 
pero tambe literalmente. 
Mariadal tin plan pa lanta 
su propio kompania di avi- 
ashon. Esaki mester bai 
kontribuí na transporte di 
pashènt den henter parti ka- 
ribense di Reino ku no por 
risibí tratamentu riba nan 
propio isla i mester keda 


Mariadal ke propio kompania 
di aviashon 


referí pa kuido médiko mas 
avansá na un hospital den e 
region. 
Pa e aktividatnan akí, 
Mariadal ke lanta un kom- 
pania 
apart, 
segun 
un 
publikashon 
di 
Dossier 
Koninkrijkrelaties. Flota i 
tripulashon, asina ta e in- 
tenshon, lo enbolbí di e 
kompanianan di aviashon 
eksistente. 
Esaki por bira partner, 


pero Mariadal ta mantené 
minimalmente 51 porsh- 
ento di e akshon kompleto. 
Esaki a sali na kla for di un 
asina yamá ‘Request for in- 
formation’ ku e fundashon 
e manda pa e gremio di 
aviashon pa midi pòls sí un 
kompania tin interes pa bira 
partner. 
Un fuente e entregá ko- 
pia di e dokumento na Dos- 
sier Koninkrijkrelaties. E 


fuente tin mustra su pre- 
okupashon ku sí Mariadal 
ya no tin sufisiente reto pa 
sigurá kontinuidat di su ne- 
goshi di atendé ku pashènt. 
Eksplotashon di un servisio 
di avion ambulans ta eksigí 
no solamente hopi eksper- 
tisio spesialisá, pero tambe 
hopi intensivo di kapital. 
Transporte di pashènt- 
nan di Boneiru pa hospital- 
nan den region, desde 2012 
ta na enkargo di Medicair 
N.V., un kompania ruman 
di EZ Air, ku ta disponé di 
dos avion Learjet. E último 
periodo a realisá un pro me- 
dio 160 transporte anual- 
mente, di kua 45 porshento 
pa Colombia. E kostonan 
Mairadal ta karga ZJCN, 
un parti di e ministerio di 
VWS. 
E plan mes pa kuminsá 


ku un servisio eksklusivo 
di avion ambulans, ta bin 
dilanti den e ‘Corporate 
Strategic Plan 2022’, ku 
ta proporshoná den un ‘re- 
developing and reorganiz- 
ing’ di tareanan di kuido 
di Mariadal pa tuma esaki 
pa un siguiente nivel di ka- 
lidat i siguridat. Pa esaki e 
organisashon ta mira tambe 
e otro islanan komo merka- 
do pa lanta e kompania di 
aviashon. Esaki mester dis- 
poné di su propio sertifika- 
donan i akreditashon bou di 
kua un lisensia di aviashon 
operashonal. 
E kompania lo bai operá 
bou di regulashon hulan- 
des i ku un flota registrá na 
Hulanda ku riba término 
korto lo mester ta eléktriko, 
segun e plannan di Fun- 
dashon Mariadal. 

Lesadó, konta ku bo? Mi ta 
spera ku tanten bo ta bai 
lesa e kolumna aki bo ta bon 
di salú. Awe ta asina leu 
atrobe pa VG. Bo a realisá 
si ku dos dia bo no a mira ni 
DJ ni MB den korant. Nan ta 
drùk yu. Maya bo por bisa a 
tuma over `layout` kasi kom- 
pletu. Mi ta atmirá su pèrse- 
veransia. 
*** 
Aktualmente nos tin 4 stazjèr 
den Bonaire Communica- 
tion. Dos den e parti di Fuhi- 
kubo i dos serka nos den 
atministrashon di BONERIA- 
NO. Esnan den parti di Fuhi- 
kubo ta Justin i Clarissa. 
Nan ta hasiendo e estudio 
spesialista di oudio i imágen. 
Mary ta esun ku ta guia nan. 
Prèt pasombra, Mary mes ku 
tabata stazjèr promé, awor 
ta guia dos otro studiante. Di 
loke mi por a eksperensiá, 
nan ta motivá . Mary ta pone 
nan hasi yen pida pida kos. 
Mi ta gos’e si, e ta tuma su 
trabou komo guia na serio. 
Pero, ora nan 3 sera kabes 
i disidí di hasi lokura, warda 
bo kurpa. Nan ta lif si, mi no 
mester gaña. Djamars ku no 
tabatin skol, nan a wak mi yu 
pa mi por a traha. Kere mi, 
mi a apresiá e kos ei hopi 
mes. 
*** 
Di banda di BONERIANO 
nos tin Jeiel, Misherayni. 
Nan ta hasiendo estudio 
den direkshon atministrativo 
i ta den nan último aña. Mi 
a kombersá ku nan riba kiko 
nan ke hasi despues di kaba 
skol. Jeiel a bisa mi ku e ke 
bira diseñadó di interior di 
kas. Ma gusta e idea di su 
eskoho. Misha si no sa ainda 
kiko e ke hasi. Loke mi por a 
konseh’é, ta di hasi un tèst 
di fi shi. Ku esaki e por wak 
kiko ta su interesnan i asina 
skohe kiko e ke hasi. Davi 
ta esun ku ta guia nan. Bo 
a komprondé awor dikon no 
tabatin DJ? Nan ta hasiendo 
un bon trabou ku avisonan di 
Pasku. E aña aki tambe ku 
Dios ke lo nos tin korant di 
Pasku. Si dado kaso a pasa 
bo forbei, falta 6 siman i dos 
dia pa Pasku. Aña a bula bai 
un manera. Yen kos bunita 
pa wak bèk riba dje i klaro, 
esnan no muchu agradabel 
tambe. Ta asina ta bida. 

KRALENDIJK 
-- 
Gamma IT Solutions ta 
anunsiá su kolaborashon 
ku un otro distribidó ku ta 
Zamcorp i asina Payroll 
Pro HRM ta ofi sialmente 
drenta merkado di Guyana. 
Dia 2 di novèmber den e 
ballroom di Pegasus Hotel 
na Georgetown, Guyana, a 
ofi sialisá e partnership en- 
tre Zamcorp i Gamma IT 
Solutions. 
Payroll Pro HRM ta un 
software di payroll i HR 
ku ta hopi konosí na Aruba 
i henter Karibe. E ta kreá 
spesífi kamente pa tur klien- 
te di e region Karibe, dor 
di desaroyadó di software 
lokal Gamma IT Solutions. 
Payroll Pro HRM ta 
konta ku diferente distri- 
bidó ku tin mas di 25 aña ta 
bende, implementá i aportá 
e pakete di software den 
diferente parti di region 
Karibe. Zamcorp tin mas 
di 5 aña ta duna servisio 
na klientenan den e sektor 
públiko di privá. Nan tin un 
ekipo profeshonal i ku hopi 
eksperensia den e área di 
kontabilidat software i lo ta 
enkargá ku e benta i aporte 
di Payroll Pro HRM den e 
merkado di Guyana. E di- 
rektor di Zamcorp, Irzad 
Zamal, ta kompartí: “Pay- 
roll Pro HRM ta adaptá na 


Distribidó nobo i merkado 
nobo di Payroll Pro HRM 


e merkado di Guyana i na e 
lei nan di belasting lokal, e 
ta kumpli ku tur e eksigen- 
sia di e bankonan lokal i lo 
yuda pa prosesá payroll di 
un manera mas lihé. Ade- 
mas, e tin hopi funshonali- 
dat manera e ‘self-service 
portals’, unda ku usuario- 
nan por lòg in via nan mo- 
bile app i hasi un petishon 
pa nan departamento di 
HR.” 
Gamma IT Solutions ta 
orguyoso di por asosiá ku 
Zamcorp i tin e meta di por 
hiba e benefi sionan eks- 
traordinario di Payroll Pro 
HRM na organisashonnan 
komersial i gubernamental 
na Guyana. 
Frank Baks, direktor di 
Business Development ta 
kompartí: “Nos semper ta 
hopi kontentu di por eks- 
pandé den un merkado 
nobo i nos tin konfi ansa ku 
Zamcorp tin e motivashon i 
eksperensia pa por alkansá 
hopi kliente nobo na Guya- 
na.” Klaramente Payroll 
Pro HRM ta birando kada 
dia ku pasa un produkto 
importante di eksportashon 
pa Aruba. E software lo- 
kal kaba ta usa na Kòrsou, 
Boneiru, St. Maarten, St. 
Eustatius, Saba, Sürnam, 
Jamaica i awor Guyana. 
Gamma IT Solutions ta 


Salmo 23: "Señor ta mi wardador mi no tin falta di 
nada." 


Bartolomeo 
Maria Winklaar 
Mihó konosí komo “Bato” 


Na nòmber di su 
yunan di kriansa: 
Robertico Bernabela i famia 
Ray-Germain Winklaar 
Benjamin Winklaar i yu 
Rumannan: 
Ruben i Georgette Winklaar 
Ludmila i Erwin Bernabela- 
Winklaar 
Sherwin i Reina Winklaar 
Lourdes Winklaar 
Marchelien i Rolando Sint Jago - 
Winklaar 
Gerreld Winklaar i 
Manette Anthony 
Arthur Mercera 
Gilbert Ranes 
Ruman di Kriansa: 
Pedro Jansen i famia 
Marijke d’Arnault i famia 
Su sua: 
George Kroon 
Subrino i Subrina: 
Raychel Selberie, 
Rubia, Edelbert i 
Roberto-Juan Winklaar 
Arabella i Luiqinia Bernabela 


Sherlinda Emerenciana i 


Jennifer Geerman 
Anchelo, Rudbella, Rudeline i 
Lisamarie Sint jago 


Sapphirah i Jaythen 
Winklaar i rumannan 


Mark, Julienne, i Rosenda Mercera 
Marjolo Mercera, Angelina, Igmar, 
Shanilys, Shunilla i Marjolijn Kroon 
Prima i Primu nan: 
Margaritha Vlijt i rumannan 
Altagracia Pauletta i rumannan 
Nilda Anthony i rumannan 
Petra Cicilia i rumannan 
Ronny Cicilia i rumannan 
Carmo Cicilia i ruman 
Glenn Bernabela i rumannan 
Elba Mercera i rumannan 
Elvis Mercelina i famia 
Regis Mercera i rumannan 
Na nòmber di su amigu i amiga nan, bisiña i konosí nan, 
Partido Demokrátiko Boneriano, Kor Spiritu Santu i Erica 
Chan. 
Demas Famia: 
Winklaar, Bernabela, Sint Jago, Cicilia, Cesilia, Cecilia, 
Silberie, Emerenciana, Geerman, Mercera, Kroon, Pourier, 
d’Arnoult, Vlijt, Frans, Pauletta, Jansen, Janga, Susana, 
Djaoen, Anthony, Hansen, Albertus, Beaumont, Thielman, 
Offerman, Thode, Balentien, Martinus, Sint Jacobo, Paula, 
van Arneman, Amstrong, Celestijn, Theodora, Espacia i 
Wout. 
Si den nos tristesa nos por a lubidá algun famia òf 
konosí, nos mas sinsero diskulpa. 
Akto di entiero ta tuma lugá djasabra 12 di novèmber 
2022. Ta risibí bishita di kondolensia for di 1or pa 
3.15 di atardi na Kaya Rincon 65. Promé ku entiero 
tin un sakriﬁ sio di misa pa 4or na Misa San Luis 
Beltran Rincon, despues ta hiba e defuntu na su 
último lugá di sosiegu na Santana katóliko na Rincon. 
Despues di entiero no ta risibí bishita di kondolensia 
na kas. 


kontentu di por kompartí 
Payroll Pro HRM, un soft- 
ware lokal, ku merkadonan 
nobo den eksterior. 


Eli Deli Cafe B.V. 


ta buska 
2 banketbakker 
-Niveau: MBO, 40 ora pa siman 
-Idioma: spaño, ingles i papiamentu. 
-Min 3 aña di eksperensia, edat min 25 - max 35. 


pa mas info yama tel. 795 4709 


Siña di bo historia, kultura 
i naturalesa 

Programanan di Bonaire.tv 
TELBO kanal 70 
Flamingo TV kanal 23 


Djabièrnè 11 novèmber 2022 


12.00 Sitionan Marka: 
Storia di 5 
13.00 Aki Korsou: 
Anthony Constancia 
14.00 Herensia: 
Hubert (Bèbè) Royer 
15.00 BAPA: 
Minarienne Pikerie 
16.00 Aktualidat: 
Laura Weenink 
17.00 Aki Boneiru: 
Roelton Thode 
18.00 Herensia: 
Bano Pourier 
19.00 BAPA: 
Angelo Clarinda 
20.00 Herensia: 
Norma Reigina 
21.00 Aki Boneiru: 
Akademia Papiamentu Envestigashon 
23.00 Herensia: 
Freddy Muzo y Sra. Doran 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


PARTISIPASHON 


Famianan di defuntu 
Hermenegildo Jacinto Wijman 


Mihó konosí komo Buchi Hildo 


Ta partisipá ku despues di entiero awe djabièrnè 11 di 
novèmber, NO ta risibí bishita di kondolensia na kas. 


KRALENDIJK- “Ora 
un hende no ke siña, kas- 
tigu ta bira mas pisá. Serka 
bo no ta yuda pues bo tin 
ku bai sinta bo kastigu”, 
hues mr. Verbeek ta bisa 
e hòmber Rogelio B. (33). 
Djaweps 10 di novèmber 
2022 Korte den Promé In- 
stansia a atendé e kaso den 
kua Ministerio Públiko 
(OM) ta akusá B. di kore 
outo bou di infl uensia di 
alkohòl. 
B. a presentá den sala 
di korte sin un abogado 
miéntras supstituto di fi s- 
kal Sulien Zimmerman 
a representá OM. Daisy 
Hoyer a fungi komo intér- 
prete. 


E delito 
Segun e dosié penal 
riba 9 di yüli último Roge- 
lio a kore outo miéntras e 
tabata bou di infl uensia di 
alkohòl i a okashoná un 
aksidente. 
“Laga mi konta mané 


e kos a bai. Un dia promé 
mi a pleita ku mi frei. Den 
nos bida na kas no tin mag 
di pleita dilanti nos yu. Mi 
tabata ke sali ku outo pero 
m’a mira ku mi frei a kita 
e plachi number. Mi a bai 
chines pa ‘chill’ i kita strès 
pero m’a haña aksidente”, 
R. ta splika. 
Segun B. el a bai na 
kas di su tata den e bario 
Nort’i Saliña i a pega soño 
den outo. “Mi tabata kan- 
sá, m’a sali i mi a bai pa 
kue mi telefòn. Mi no a 
reakshoná riba e outo ku a 
bini.” 
“Bo tin un problema ku 
alkohòl?”, hues ta puntra. 
“Si”, Rogelio a kontestá. 
Hues ta bisa ku B. tin 
basta kondena pa motibu 
di alkohòl. Reclassering 
ta skirbi ku B. tin vários 
problema pero mal uso di 
alkohòl ta sobresalí. 
Roglio a trata na splika. 
“Ocho luna mi tabata na 
MHC i a bai bon. Mi no 


ke papia malu pero nos ta 
biba riba un isla ku bo ta 
topa amigunan ku ta infl u- 
ensia bo. Ami no tin do- 
minio propio.” 
Hues a para ketu na e 
echo ku outoridat a retené 
e reibeweis di Rogelio, ya 
pa algun luna. “E ta un 
problema pa mi pasombra 
mi ta kore trùk spantá”, 
Rogelio ta bisa. 
“No por, ta un krímen. 
Ta masha bobo loke bo 
ta hasi. Si mester haña 
bo ta kore outo miéntras 
a retené bo reibeweis bo 
ta haña kastigu, asta bai 
será”, hues ta bisa strèn. 
“Mi hefe no tin otro 
shofùr”, R. ta defendé su 
mes. 


Ta basta awor 
Supstituto 
di 
fi skal 
tambe a profundisá den e 
karta di Reclassering. “Foi 
e karta mi ta saka ku no tin 
masha opshon pa intervení 
den 
bo 
komportashon. 


Kiko abo mes ta haña un 
kastigu adekuá?” 
“Esei ta un pregunta 
grandi”, Rogelio ta kon- 
testá. 
“Aña pasá b’a risibí 
kondena kondishonal i den 
bo periodo di prueba bo ta 
bolbe faya. Kiko bo mes ta 
haña di esaki?” supstituto 
di fi skal ta bolbe puntra. 
“Esei tambe ta un pre- 
gunta hopi grandi p’ami”, 
Rogelio ta bisa. 
Segun OM, Rogelio no 
ta realisá ku e ta forma un 
peliger den tráfi ko. “Bo 
ta peliger pa otro hende 
tambe i awor mi ta tende 
ku apesar ku a retené bo 
reibeweis, bo a sigui kore 
outo. Mi no tin otro op- 
shon. Bo ta haña un kas- 
tigu inkondishonal.” 
Ministerio Públiko ta 
demandá un kastigu di 
prizòn di 15 dia. 
“Kiko bo ta haña di e 
demanda?’, hues ta puntra 
Rogelio. 


“Hopi duru. Mi a kam- 
bia mi bida. M’a bisa ku 
mi no ta drenta prizòn mas, 
mi tin un yu di 2 aña ku mi 
ta wak tur dia. Mi frei ta 
traha na kasino. Despues 
di trabou mi ta wak mi 
yu. Ami ta sòru komo tata 
na kas”, Rogelio ta boga 
korte. 
E ta sigui splika ku awor 
sí el o trata otro. “Den bida 
mi no tabatin mayor òf un 
tata pa guia mi. Ta ami 
mes a guia mi.” 
Hues a haña e kaso le- 
galmente i konvinsente- 
mente probá i no a kon- 
mové pa e situashon di 
Rogelio. 
“Bo a bebe 4 bia mas 
tantu ku e kantidat permití. 
Lo debolbé bo e reibeweis 
pero mi ta pone ku bo mes- 
ter bai sinta si.” 
Korte den Promé In- 
stansia a kondená Rogelio 
B. na un kastigu di prizòn 
di 10 dia. 


Kastigu di prizòn pa 
kore outo fuma 


Pa info i komunikado den 
Extra/BONERIANO 


mail: 
extrabon@gmail.com 


Pa aviso mail: 
avisobon@gmail.com 

KRALENDIJK— Lau- 
ra Weenink tabata e invi- 
tado den e programa AK- 
TUALIDAT na BonaireTv. 
Weenink ta un reportero 
di biahe ku ta relatá su 
eksperensianan. Banda di 
ta reportero di biahe, e ta 
traha tambe teksto pa pro- 
paganda i skibi relato di bi- 
ahe pa diferente revista. Un 
reportero di biahe ta relatá 
su eksperensianan di desti- 


nashonnan ku e bishitá. E 
ta rekomendá entre otro e 
mihó restorantnan pa kome 
i eskurshonnan pa bishitá. 
Un parti importante di su 
rekomendashon ta sitionan 
ménos sigur, i lugánan mas 
frekuentá pa ladron. Laura 
tin tambe su propio wèpsait 
reisachtig.com. 
Promé ku Laura a ku- 
minsá su wèpsait, e tabata 
laborá na un kompania di 


propaganda. Despues ku el 
a bira mama, el a disidí di 
traha riba su mes pa dife- 
rente kompania. Na 2017 
su kasá Robert a proponé 
pa e kuminsá skirbi pa su 
mes. Laura no a simpatisá 
e idea den promé instante. 
“Mi a pensa riba e hopi kos 
ku ta bin aserka banda di e 
skirbimentu”. Huntu ku su 
kasá Laura a kuminsá biaha 
den Oropa. Segun tempu 


a bai nan a krusa frontera 
i biaha entre otro Afrika, 
Costa Rica i tambe Suesia. 
“Segun nos tabata biaha 
mi a realisá ku no tin niun 
kaminda ku ta duna infor- 
mashon práktiko kiko por 
i no por ora ta biaha ku un 
yu. Esaki a pone ku mi a di- 
sidí di krea esaki mi mes.” 
Asin’aki Laura a inisiá 
skibimentu pa su wèpsait 
reisachtig. 
A kombersá ku Laura 
tambe riba efekto di Covid 
riba su trabou. E reportero 
ta splika ku e periodo a 
duna su persona otro mira 
riba bida. Weenink ta referí 
ku entre otro el a realisá 
kon frágil mundu ta i kon 
tur kos por kambia. Banda 
di esaki e periodo di Covid 
a pone ku e mester a bira 
mas kreativo.“Mi a kamper 
por ehèmpel den kurá di mi 
tata i amigunan. Hasi mas 
kaminata den naturalesa, i 
enfoká pa tene muchanan 
okupá enbes di sinta henter 


dia tras di tablet”, Weenink 
ta sigui relatá. Ku e perio- 
dista no por a biaha pafó di 
Oropa no a nifiká ku e no 
a sigui skibi pa revistanan. 
Su enkargonan pa skibi a 
bira entre otro resetanan ku 
restorantnan a krea i pub- 
liká esakinan. Tambe el a 
bira mas konsiente di kos- 
nan chikí. “ E periodo di 
covid a hasi mi konsiente di 
apresiá kiko bo por hasi ku 
i pa otro persona. Esaki por 
enserá un simpel flor pa bo 
bisiña,”Weenink ta bisa. 


Reportero di biahe 
Laura Weenink den AKTUALIDAT 


KRALENDIJK- 
“E 
boneriano a kuminsá lanta 
pa su derecho. E generashon 
nobo no ta ‘ja-knikker”, es- 
aki ta konklushon di Cher- 
rel Kwidama, presidente 
di Federashon General di 
Trahadónan 
di 
Boneiru 
(AFBW). 
Den e último añanan por 
nota basta desaroyo riba 
tereno laboral. Ainda ta 
fresku den nos memoria na 
2018 e akshon di personal 
di 
Fundashon 
Mariadal 
(FMD). Despues di esaki 
tabatin basta movishon i 
akshon di miembronan di 
sindikato pa ku malkonten- 
tu riba e tereno laboral. 
BONERIANO a hiba 
un kombersashon ku Kwi- 
dama tokante e desaroyo 
aki, ku segun e sindikalista 
ta algu sumamente impor- 


tante spesialmente p’e ge- 
nerashon nobo. 


Pasado 
Durante añanan 60, 70 i 
te ku 80 tabatin ainda basta 
mobilisashon riba e área 
sindikal. “Por a mira basta 
hende ku tabata demonstrá. 
Tabatin manifestashonnan i 
hendenan ku tabata revolu- 
shoná”, Kwidama ta splika. 
Na aña 90 sindikalismo na 
Boneiru a bai drumi i sin- 
dikatonan no tabata hasi 
nan trabou manera mes- 
ter ta. “No tabatin reunion 
frekuentemente, ni elek- 
shon òf referendum.” Aña 
pasá tabatin un referendum 
na Selibon, remarkabel ta 
ku promé ku esaki 43 aña 
pasá tabatin un referen- 
dum igual. Aparentemente 
sindikalismo na Boneiru a 


kuminsá kue velosidat aun- 
ke tin sindikato mas ketu. 
“SIMABO i FEDEBON ta 
drumí.” 


Hopi abusu laboral 
Segun Kwidama tin abu- 
su laboral pisá ta tumando 
lugá. “Den horeca, kons- 
trukshon i sektor di seguri- 
dat pues bewakernan. Hopi 
bia e hendenan aki ta kobra 
lat.” E ta splika ku dunadó 
di trabou no ta tene su mes 
na lei laboral BES. Un tra- 
hadó ta traha overtaim òf 
riba djasabra i djadumingu 
kobrando e suèldu normal, 
miéntras lei ta stipulá ku e 
mester kobra 150 porshen- 
to òf 175 porshento di su 
suèldu. “Tambe bo ta mira 
ku un dunadó di trabou no 
ta respetá si un trahadó ta 
malu. E ke sa ta kiko e tra- 


hadó ta sinti i pone preshon 
p’e bin traha bèk.” 
Kwidama ta pone én- 
fasis riba e echo ku vários 
dunadó di trabou ta duna e 
trahadó un kontrato laboral 
di 1 aña òf 6 luna. “Den lei 
tin pone ku e por duna 3 
kontrato pues esaki e ta hasi 
ku e trahadó. Na momentu 
ku esaki mester bai den ser- 
visio indefiní, e ta mand’e 
kas. Despues di 3 luna e ta 
bolbe tum’e na trabou ku un 
kontrato nobo. Ta abusu.” 
Un fenómeno tambe ta e 
kantidat di hulandes oropeo 
ku ta bin Boneiru i kuminsá 
nan propio negoshi. Na Hu- 
landa nan ta kumpli ku lei 
laboral, pero asina nan yega 
aki ta mané algu ta kambia 
den nan mente. Bo ta mira 
kon nan ta kometé abusu 
laboral. 


E sindikalista ta para 
‘riba ku tin 2 influensia 
ku ta hasi e desaroyo ak- 
tivo riba tereno laboral. E 
hendenan ku a imigrá bin 
Boneiru i e generashon 
mas yòn di boneriano. E 
generashon mas grandi ta 
sumiso, mansu. Miéntras e 
hóben no ta ‘ja knikker’, e 
ta lanta pa su mes i puntra 
dikon. Hopi bia e imigrante 
ta bin di un pais kaminda 
manifestashon ta algu nor- 
mal. 
“Dunadó di trabou mes- 
ter sa ku e relashon ku su 
trahadó mester ta di rèspèt 
mutuo. Bo por tin un ne- 
goshi pero sin trahadó bo 
no tin kompania. E trahadó 
mester bira konsiente ku mi 
tin un nivel, mi a studia p’e 
i mi ta duna bo un servisio i 
bo tin ku paga mi pa esaki.” 


Segun sindikalista: 
E boneriano yòn no ta ‘ja-knikker’ 

Grupo Drion Construction B.V. 
ta buska 
1 Eletricista 
1 Plomero 


- Mester tin eksperensia 


Pa mas inf. 777-3131 


KRALENDIJK -- E 
añanan binidero lo invertí 
miónes di euro èkstra den 
biblioteka i herensia den 
parti Karibense di Reino. 
Esaki ta pará den e karta di 
mas aña di kultura den kua 
sekre-tario di estado Uslu 
di kultura i media, ta amplia 
riba su punto di salida pa 
maneho di kultura e añanan 
binidero. E sekretario di es- 
tado ta invertí fuertemente 
den infras-truktura kultural 
di Aruba, Boneiru, Kòrsou, 
Sint Eustatius, Saba i Sint 
Maarten. 
Sekretario 
di 
Estado 
Uslu: ‘Kultura ta fundeshi 
i semènt di nos sosiedat i 
un biblioteka ta e lugá unda 
mucha, hóben i adulto ta 
bini den kontakto ku kul- 
tura, ku storia i ku otro. Ta 
p’esei tin sèn adishonal di- 


Miónes pa infrastruktura 
kultural 
sponibel pa e bibliotekanan 
físiko na Boneiru, Sint Eus- 
tatius i Saba. Tambe nos ta 
invertí den herensia i archi- 
vo. Pa motibu ku esei ta nos 
historia ku nos ta kompartí 
i mester kuida esaki bon. 
Netamente pa motibu ku e 
historia aki tin biaha por ta 
tenso i kompliká.” 


Biblioteka 
E añanan benidero Uslu 
lo invertí fuertemente den 
biblioteka públiko na Ka- 
ribe Hulandes. 
Ku e sèn akí e ke sòru pa 
fasilidat bibliotekario dirigí 
riba futuro pa e islanan Bo- 
neiru, Sint Eustatius i Saba. 
Esei lo nifiká ku lo sera en- 
tre otro e diskrepansia den e 
ret di biblioteka físiko. 
Pa mehorá e ret di bi- 
blioteka a pone 1 mion euro 


disponibel e aña akí i pa 
2023 i 2024, 2 mion anual- 
mente. 
Un biblioteka online ku 
ta fásil pa e kliente usa ta un 
parti lógiko i importante pa 
un biblioteka. E biblioteka 
online a konosé un krese- 
mentu enorme den periodo 
di Corona i Sekretario di 
Estado Uslu ke sigui kon- 
struí riba esaki. P’esei un 
infrastruktura 
nashonal 
inovativo ta nesesario i e 
lo traha riba esaki huntu 
ku Biblioteka Real i otro 
partnernan. Pa esaki a pone 
5 mion disponibel anual- 
mente pa henter Reino i na 
2023 i 2024 un suma adi- 
shonal di 8 mion pa e infra- 
struktura digital. 
E biblioteka online ta 
disponibel tambe pa e parti 
Karibense di Reino. 


Herensia 
Ta importante pa traspasá 
pasado pa generashon mas 
hóben i pa ta konsiente di 
e hopi i diferente storianan 
tokante di nos pasado. Ku 
esei tin atenshon spesial pa 
e parti Karibense di Rei- 
no. E introdukshon di un 
museo di sklabitut nasho- 
nal ta kontribuí na konose- 


mentu i konsientisashon di 
e historia di sklabitut. 
A asigná algun ‘kwartier- 
maker’ pa desa-royá e plan- 
nan i ku esaki lo tene kuenta 
ku nifikashon di e museo pa 
e parti Karibense di Reino. 
Pa 
konservashon 
di 
monumento na Karibe Hu- 
landes a pone 10 mion adis- 
honal disponibel den forma 
di fiansa ku interes abou. 
Tambe ta traha riba me- 
horashon di atministrashon 
i disponibilidat digital di 
archivo den parti Karibense 
di Reino. 


Fondo kultural 


Kasi tur programa i are- 
glo di fondo kultural di Rei- 
no, ta habrí pa parti Kari- 
bense di Reino, meskos ku 
sèn for di e fondo pa parti- 
sipashon kultural pa kultura 
di hubentut. Esei ta nifiká 
ku habitante di parti Kari- 
bense di Reino tambe por 
hasi uzo di e supsidionan 
aki. Fondo kultural di Rei- 
no ta trahá pa ta mas fásil 
pa haña i mihó aksesibel. 
Por ehèmpel, aktualmente 
ta realisá un proyekto pi- 
loto unda un fondo tin su 
mesun persona di kontakto 
stashoná na e parti Kari- 
bense di Reino. 


BESCHIKKING 
Bij beschikking van het Gerecht in Eerste Aanleg van 
Bonaire, Sint Eustatius en Saba, zittingsplaats 
Bonaire dd 26 oktober 2022 (BON202200304) 
is onder curatele gesteld Edwin Jacinto MULLER, 
geboren op 1 maart 1960 te Aruba, met benoeming 
van Ellen Stark Markle, geboren op 20 november 
1952 te Connecticut (Verenigde Staten van Amerika) 
tot curator. 


KRALENDIJK— Ku 
den sentro di siudat ta 
praktikamente 
imposibel 
pa parker no ta un sekreto. 
Esaki ta bisto na entre otro 
e manera ku e outo riba foto 
ta stashoná. E outomobilis- 
ta ku no por a haña un lugá 
di parker, a disidí stashoná 


Outo riba asera 
su vehíkulo di e manera aki. 
Tur dia di nobo por mira 
kon outomobilistanan ta 
maniobrá pa haña un lugá 
pa parker. Den sierto kaso 
asta ta bai kontra regla di 
tráfiko. 
E foto ta duna un impre- 
shon kon un outomobilista 


a parker kontra regla. Mi- 
rando ku e no por a haña 
un lugá di parker, e shofùr 
a disidí ku e ta parker riba 
asera. Komo no ta basta, na 
momentu ku e tabata ban- 
doná e sitio, esaki tampoko 
ta sosodé na e a manera ko- 
rekto. 


DIFERENSIA DI OPINION 


Skritura: Echonan 15:36-41(BS) 


“... Buska Marko i tres'é huntu ku bo, pasobra e ta útil pa mi 


pa e sirbishi.” 2 Timoteo 4:11 
Miralda i ami tin amistat pa basta tempu i te awor ainda mi 
no por kòrda bèk kon presis e relashon akí a kuminsá. Un 
kos ta sigur, nos tin algun meta komun. Apesar ku aki aya 
nos por tin diferensia di opinion pasobra ta dos persona 
diferente, Dios ta usando nos amistat i relashon pa realisá 
esakinan. Ku esaki nos por konfirmá tambe ku ta Dios Su 
propósito pa a trese nos huntu. 
Den e versíkulonan ariba nos por lesa un storia kaminda 
dos bon amigu a separá pa motibu di diferensia di opinion 
tokante un otro persona. Opinion riba un persona por ta 
algu delikado pa dil kuné i sigur teniendo na kuenta ku no 
tin dos persona igual. Esei kier men ku kada persona ta 
pensa diferente. 
Loke si ta importante, semper tin un espasio pa duna e per- 
sona riba kende nos ta opiná un chèns! Dios ta duna nos 
asina tantu chèns i tin asina tantu pasenshi ku nos, ku tin 
biaha ta un bèrgwensa pa mira kon nos ta atendé ku otro. 
Nunka lubidá ku nos ta mira djis nos dilanti so, ma Dios tin 
un bista kompleto di e plan di kada persona i ken sa kiko E 
tin pa e persona en kuestion akí. 


Despues Pablo ta rekonosé ki útil Marko tabata pa su sirbi- 
shi i ta pidi pa tres’é bèk serka dje. 


Duna otro un chèns pasobra nos no sa nunka kiko Dios Su 
plan ta! 


Gilda Beukenboom-Sintjago 
Produkshon PGM 

Awèl sí, dia pa dal 'drinks', 
dia pa yega kas mardugá i haña 
zundra serka e señora. 


Tonchi, awe ta djabièrnè, 
dia pa nos bai dal un 'drinks' 
kualke kaminda. 


KRALENDIJK -- En- 
trante 7 di novèmber kom- 
pania i organisashonnan 
di awor pa dilanti por en- 
tregá 
verzamelloonstaat 
(VZLS), kuenta anual i hasi 
deklarashon di opbrengstb- 
elasting (OPB), via e plata- 
forma MijnCN. 
Pa VZLS e kambio mas 
grandi ta un otro portal 
komo esaki ya kaba por a 
hasi esaki ‘online’ pero via 
e wèpsait di Belastingdi- 
enst. 
Tur 
verzamelloonstaat 
ku a entregá den pasado 
riba e portal bieu, ta keda 
disponibel riba MijnCN. 
Riba MijnCn por outorisá 
un terser tambe pa regla 
asuntunan spesífiko di im- 


Sheng Feng 


ta buska 
1 Supervisor Restaurant 


Pa mas inf. tel. 717-0239 


Florian Fast Cleaning & 
Services 
ta buska 
2 Technicus en saneamento ambiental 


Pa mas inf. tel. 785-4986 


Verzamelloonstaat i opbrengstbelasting 
riba MijnCN 


puesto, sin mester kompartí 
bo mes informashon di 
‘log-in’. 
Pa loke ta trata OPB, 
ántes por a entregá tantu e 
kuenta anual komo e op- 
brengstbelasting solamente 
riba papel. Awor ta eksistí 
e posibilidat pa hasi esaki 
‘online’ tambe for di aña 
finansiero 2021. Awor aki 
esaki ta posibel via Mi- 
jnCN di manera mas efisi- 
ente i rápido. Ademas tur 
kuenta anual i deklarashon 
ku entregá via MijnCN ta 
bira semper disponibel. 
Na yanüari 2021 a lansa 
MijnCN, e plataforma ‘on- 
line’ pa servisionan guber- 
namental na Karibe Hulan- 
des. Habitante i empresa, 


por regla asuntunan fásil, 
seif i rápido, serka e servi- 
sionan afiliá. 
BelastingdienstCN 
ta- 
bata e promé servisio riba 
e plataforma, riba kua te ku 


awor por a hasi deklarashon 
di 
inkomstenbelasting’, 
ABB i loonheffing’. Ku 
e ekspanshon ku VZLS i 
OPB, tur servisio digital di 
Belastingdienst ta kai bou 


di un portal, MijnCN.nl. 
E servisio di asuntunan 
sosial i labor tambe ya ta 
ofresé servisionan riba e 
plataforma i pronto lo eks- 
pandé e servisionan. 


KRALENDIJK – Di- 
rektiva di Stichting Jon- 
geren en Toekomst, ku en- 
tre tantu ta eksistí kuater 
aña, a lansa un web-site 
nobo 
www.jongerenen- 
toekomstbonaire.info. 
E 
fundashon tin komo meta 
pa sostené hóbennan na 
Boneiru den desaroyo di 
nan talento. Aktividatnan 
konosí di e fundashon ta 


Web-site nobo Stichting 
Jongeren en Toekomst 


talento na skol, skol duran- 
te fin di siman i plùs klas. E 
gruponan di meta mas im- 
portante ta hóbennan den 
e edat di 8 pa 12 aña, pues 
grupo 7 i 8, di skol básiko 
i e promé aña i enseñansa 
sekundario, Direktiva di e 
fundashon ta formá pa Vera 
Dohmen, Machteld Klaas- 
en, Mimi Dongen, Michael 
Pocorni i Paul Ruijs. 


De web-site ta diseñá i 
konstruí pa Ruth van Hey- 
ningen di Excellence Con- 
sultancy, coaching i ko- 
munikashon. Direktiva ta 
hopi orguyoso riba e web- 
site i ta gradisí Ruth pa e 
resultado bunita. E web- 
site ta duna informashon 
na un manera trankil i kui- 
dadoso tokante tur e ak- 
tividatnan di e fundashon. 

Seru di karkó a krese 


KRALENDIJK -- E 
serunan di karkó konosí 
pa tur hende na Cai, ta 
notabel ku tin kantidat di 
kaska nobo aserka. Esaki 
ta loke un persona a tuma 
nota di dje i a saka un 
potrèt algun dia pasá. 
Loke ta mas remarka- 
bel esnan ku ta hasi esaki 
a pèrdè bèrgwensa. Ta un 
forma di demostrá e out- 
oridatnan kompetente ku 
nan ta fayando ku kon- 
tròl. 
Karkó fresku saká for 
di Lac ta riba kaya. Por 
mira kon e serunan ku 
karkó koló shinishi, a 
kuminsá bira blanku di 
karkó nobo. 
No algun, sino hopi 
kaska nobo a bin aserka. 
Bon pa esnan konserní 
tuma e situashon na serio 
i atendé ku esaki. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK -- En- 
trante promé di yanüari 
2023 Ministerio di Asuntu- 
nan Sosial i Empleo ta ou- 
mentá e suèldu mínimo na 
Boneiru, Saba i Sint Eus- 
tatius ku respektivamente 
18,2 porshento, 15 i 14,3 
porshento. Esaki ta inkluso 
un korekshon di inflashon. 
Banda di esaki minister 
Carola Schouten di maneho 
di pobresa, partisipashon i 
penshun, ta subi e montante 
di kompensashon sosial 
manera penshun di behes i 
ònderstant entrante promé 
di yanüari 2023 riba e in- 
flashon. For di e punto di 
bista di e importansia pa 
kombatí pobresa, e kom- 
pensashon sosial akí ta subi 


Entrante promé di yanüari 
Subida suèldu mínimo 
i kompensashon 


mas ku e suèldu mínimo 
legal. 
Ta oumentá penshun di 
behes entrante promé di 
yanüari 2023 den un solo 
biá na e nivel di e punto di 
referensia pa mínimo so- 
sial, ku inisialmente tabata 
aspirá pa yega na 2025. 
E ònderstant i e penshun 
di viuda i wérfano, AWW, 
ta subi ku 22.2 porshento 
na Boneiru. Na Saba i Sint 
Eustatius ta subi e ònder- 
stant i AWW ku 19,7 por- 
shento i 19 porshento. 
Pa loke ta trata ònder- 
stant, e subida por varia pa 
e diferente tipo di kas di 
famia. E por kai mas haltu 
òf mas abou ku bista riba e 
diferensia di tipo di kas di 


famia konforme e punto di 
referensia pa mínimo so- 
sial. Asina e montantenan 
di ònderstant pa esun ku ta 
biba independiente i pareha 
ta subi mas, di manera ku e 
montante pa e situashon di 
kas di famia ta yega e pro- 
porshon deseá pa loke ta 
trata e suèldu mínimo. 
Mayor i kuidadó ta haña 
mas kompensashon pa yu 
na 2023. Tantu na Boneiru, 
Saba komo Sint Eustatius, 
e kompensashon pa yu pa 
kada mucha te ku 17 aña, ta 
subi ku 20 dòler pa luna. 
Ta publiká e resúmen ku 
e montantenan eksakto di 
suèldu mínimo legal i kom- 
pensashon sosial den 2023 
riba término korto. 


Seguridat di eksistensia 
Den e akuerdo di gober- 
nashon, Gabinete a indiká 
ku pa Karibe Hulandes e 
prioridat ta bai na drecha e 
perspektiva ekonómiko. E 
subida di suèldu mínimo na 
Boneiru, Saba i Sint Eusta- 
tius, ta mas grandi ku e kon- 
seho di partnernan sosial 
den Diálogo Sentral, pero 
mas moderá ku ta deseá ku 
bista riba yega na e punto di 
referensia pa mínimo sosial 
den 2025. Kousa di esaki 
ta inflashon drástikamente 
haltu. Minister Schouten 
den un karta pa Tweede 
Kamer ta skirbi: “Ku e pa- 
sonan aki mi a purba buska 
balansa entre e diferente 


interesnan, ku di un banda 
ta pa dominá e gastunan 
pa dunadó di trabou den 
un tempu ku inflashon ta 
eksepshonalmente haltu i 
di otro banda e interes pa 
realisá e punto di referen- 
sia pa mínimo sosial, ku 
bista riba kombatí pobresa. 
Mi ta konsiente ku e resul- 
tado akí i ku esei tambe e 
peso pa dunadó di trabou 
ta nifiká un reto adishonal. 
For di e interes pa kombatí 
pobresa mi ta skohe ora ta 
trata di subida di e kompen- 
sashon sosial pa no sigui ku 
e desaroyo usual di e suèldu 
mínimo legal, pero pa bai 
un stap mas leu entrante 
promé di yanüari 2023.” 

KRALENDIJK -- Dja- 
mars 8 di novèmber den 
oranan di mardugá a surgi 
diferente interupshon di 
koriente den algun bario a 
konsekuensia di mal tem- 
pu. WEB su personal a mo- 
bilisá inmediatamente pa 
solushoná e interupshon. 
Pa 5’or tur e interup- 


KRALENDIJK -- Na 
2018 Naturalis Biodiversity 
Center a ehekutá e promé 
investigashon tokante san- 
gura na e Islariba Karibe 
Hulandes, Sint Maarten, 
Statia i Saba, den kasi 70 
aña. Pa luna di novèmber 
nan tin planiá pa ripití e in- 
vestigashon, e biá akí riba e 
islanan di Aruba, Boneiru i 
Kòrsou. E tim lo konsistí di 
sinku investigadó i dos stu- 
diante desendiente di dife- 
rente instituto i universidat 
i nan lo ehekutá e investi- 
gashon den kolaborashon 
estrecho ku e departamen- 


Despues di kasi 75 aña 
Promé investigashon di sangura 


tonan di kontrol di vèktòr, 
animal ku ta plama malesa, 
na kada isla. 
Banda di e echo ku nan 
ta un molèster na kas, san- 
gura por plama un kantidat 
di mikro organismo kou- 
sante di malesa pa hende 
i animal ku ta responsabel 
pa diferente malesa manera 
dengue, chikungunya, ma- 
laria, zika, keintura di Rift 
Valley i di West Nile. 
Durante e último déka- 
da, e region di Karibe a 
pasa den un seri di brote di 
malesa kousá pa infekshon 
di sangura, inkluso e brote 
di chikungunya na 2014, 
e brote di zika na 2016 i 
diferente brote di dengue 
ku esun mas resien ta doku- 
mentá na 2020. 


Investigashon 
di sangura 
Un estudio nobo, bou 
di guia di Naturalis Biodi- 
versity Center di Leiden, 
Hulanda, lo evaluá e aktual 
biodiversidat di sangura 


rònt e islanan di Aruba, Bo- 
neiru i Kòrsou. E meta ta 
pa bishitá kada isla pa un 
periodo di 7 pa 10 dia, har- 
ma 10 pa 16 trampa pa kue 
sangura i traha inventario 
di sangura adulto. Banda 
di esaki, lo traha muestra di 
larva akuátiko for di vários 
potensial kriadero di san- 
gura. 
E 
investigashonnan 
lo tuma lugá entre 13 di 
novèmber pa 6 di desèm- 
ber, kuminsando na Aruba. 
E meta di e ekspedishon ta 
pa haña konosementu di e 
diversidat di sangura i krea 
hèrmènt di identifikashon 


pa yuda investigashon di 
salubridat públiko riba e is- 
lanan. 


Implikashon 
Hopi biá durante un 
brote, e úniko manera pa 
baha e plamamentu di e 
malesa ta kontròl di e popu- 
lashon di e sangura spesí- 
fiko ku ta responsabel pa 
sembramentu di e malesa. 
Pa e motibu akí, maneho 
efektivo ta eksigí infor- 
mashon al dia tantu tokante 
e populashon lokal di san- 
gura komo tambe nan dis- 
tribushon riba e islanan. 
Komo ku kondishonnan 


kousá pa kambio di klima, 
ta sigui na trese kambio den 
kondishonnan di medioam- 
biente, mará na kresementu 
di populashon humano riba 
e islanan, por spera di mira 
kambio den otro popu- 
lashon ekológiko, manera 
di sangura, den futuro. 
E ekspedishon akí ta par- 
ti di e programa Mobocon, 
ku ta enfoká riba kreashon 
di kapasidat den kontròl di 
malesa kousá pa sangura 
na Boneiru, Statia i Saba. 
E programa a start kaba na 
2017 ku fondo di e ministe- 
rio di salubridat, bienestar i 
deporte. 


Interupshon di koriente 
den algu bario 


shonnan a keda solushoná. 
E interupshon di koriente 
a keda okashoná dor di e 
mal tempu i hopi áwaseru 
ku a afektá e ret di tenshon 
abou i tenshon haltu. Esaki 
a pone ku e sistema di pro- 
tekshon na WEB a aktivá 
mesora i outomátikamente 
diferente bario a keda sin 


koriente pa evitá mas pro- 
blema. WEB a eksperensiá 
un total di 38 interupshon 
di tenshon abou i 9 interup- 
shon di tenshon haltu. WEB 
su empleadonan a solusho- 
ná e interupshonnan den un 
tempu kòrtiku, pa asina por 
a suministrá e barionan bèk 
ku koriente. 


KRALENDIJK 
-- 
(WEB último dianan ta 
konfrontando hopi inter- 
upshon den e sistema di 
kloaka pa motibu di yo- 
bida fuerte. Departamento 
di interupshon di WEB ta 
risibiendo hopi yamada 
e dianan akí relashoná ku 
mal funshonamentu di e 
sistema di kloaka debí na 


Interupshon 
sistema kloaka 


yobida fuerte. 
Teniendo kuenta ku e 
diferente yamadanan ku 
ta risibí, WEB ke informá 
klientenan ku e tempu di 
espera ta poko mas largu 
ku normal. E departamen- 
to konserní ta hasiendo 
su máksimo esfuerso pa 
remediá e situashon mas 
pronto posibel. 

Djamars, segundo dia di ‘Festival di Buki pa Mucha’, mi taba- 
ta den man di Eric Boeldak, un yu di Kòrsou bibá añanan kaba 
na Aruba. Pa prèt su amigu George Jacobs ta pronunsiá su fam 
komo ‘boela dak’. Nos a bai dos skol, un na Dakota i e otro na 
Playa Pabou. 
Normalmente ora ku bo yega e skolnan aki bo ta haña un 
tremendo resepshon. Te awor ku mi ta skirbiendo aki, ku ta 
djaweps mainta tempran, e resepshonnan di mas bunita tabata 
na Caiquetioschool, skol di mucha spesial na Brazil i St. Fransis- 
cus college na Playa Pabou. Na e otro skolnan e resepshon ta- 
bata bon, pero no asina kaluroso manera na e dos skolnan aki. 
Eric a remplasá un otro persona, un dama, ku lo a guia mi 
djamars, pasobra el a bira malu. E skol ku nos mester a bishitá 
promé, Fatima college, ta keda den Dakota, pegá ku nos lugá di 
hospedahe, Camacuri Apartments. 
Tabata e dia ku áwaseru a kousa asina tantu desaster riba 
dushi Boneiru. Na momentu ku e presentashon na e skol aki a 
kaba un yùfrou ku kara preokupá a pone mi na altura, bisando 
ku Boneiru tabata tapá pa awa. E pober a kere ku ta for di punta 
pa punta awa a tapa Boneiru. E tabata preokupá. Mi mester a 
trankilis’é, splika ku ta sierto partinan awa a tapa. Ta kos ku m’a 
yega di eksperensiá den pasado kaba. Meskos òf asta pió. 


Lástima ku mi no a keda kòrda su nòmber dilanti. Yùfrou Ki- 
rindongo, yu di un tata yu di Kòrsou i mama kolombiano. E ta 
kabes di St. Fransiscus college. Un bunita hende. Pero e kos 
ku más mi a keda kòrda di dje tabata su saber i smak pa kòfi . 
Si! Kòfi . Mesora ku el a puntra ku si nos ke kòfi m’a ripará ku su 
kara a bria. I di mi tambe, komo gustadó di e produkto aki. 
El a splika ku tin eskoho entre kòfi pretu, laté i capuccino. El 
a sigurá ku lo ta e mihó kòfi ku nos lo haña di tur e skolnan ku 
nos bishitá. E tabatin rason. Tabata kòfi kolá. E holó penetrante 
kaba den ‘koffi ekamer’ a pone mi kaba lanta fo’i soño. Lástima 
ku nos tabatin purá i no por a sinta bebe e kòfi mas trankil i duna 
mi chèns pa papia mas ku Yùf. Su kòfi a konkistá mi kurason. 


Tur skol, tur klas, tur mucha ta diferente. Tin klasnan ku ta ‘ru- 
moerig’, otronan trankil, muchanan ku ta hasi pregunta. Semper 
tin un òf dos ku ta sobresalí pa nan inteligensia. Pero bo ta topa 
tambe ku e muchanan un tiki molestioso. Mi por a dil sinem- 
bargo ku nan tur te ainda. Na St. Fransiscus college un alumno 
a sinta pinta Eric ku mi. Na fi n dje presentashon el a duna nos e 


Fakansi i trabou na dushi 
Aruba (5) 


Despues di basta aña mi ta na Aruba atrobe. 
Dushi Aruba lo mi bisa. Isla na unda mi a 
pasa mas ku ún aña di mi bida i ku a bira 
mi segundo isla. Mi a haña invitashon pa 
partisipá na e siman di buki pa mucha. KBF 
– Kinderboeken Festival. Pero di mes mi a 
tuma tempu pa usa mi oreanan pa skucha i 
mi wowonan pa mira, ora tabata nesesario 
usa mi burakunan di nanishi pa hole. I mi 
dedenan pa skirbi e seri aki. 


Pa: Bòi Antoin 


Kòﬁ di Yùfrou 


Den man di Eric 


Portrèt 

Anochi Sosial 


pinturanan. Erik no a gusta esun di dje masha. Ami no a mira ku esun di mi 
parse mi òf laga. Mi a apresiá e gesto di e mucha i a regal’é e buki ‘E Asuntu 
di Florisol’, buki di Kuifje ku m’a tradusí na Papiamentu. 


Djamars anochi tabatin un enkuentro sosial, un komementu, na kas di 
Mirto i Jenny Laclé na Keito, un bario di Noord. Mirto i Jenny mes a kushiná. 
Jenny ta di rasa boneriano, yu di Boni, ruman di entre otro Don Miguel Boe- 
zem. Pues mi famia tambe. Mi bisawelo Leonardo Antoin ta mesun bisawelo 
di e tata di Jenny. 
Tabata un anochi ameno i agradabel. Bon kuminda. Eskoho entre piská i 
spèreps. Manera boso por imaginá, m’a skohe tur dos. 
M’a yega di entrevistá Mirto den pasado pa Herensia, anke e no tabatin 70 
aña ainda e tempu ei. Awor sí el a bula 70. Otro siman Ludovico lo entrevistá 
tantu é komo Jenny di un otro forma. 

Pa:Rudy 
Domacassé 


Un lès sumamente impor- 
tante i determinante pa 
tur deportista (i pa tur otro 
hende riba kualke tereno), 
ku ke presta. Esaki ta bini 
di Tanisha Baars ku a kaba 
bira kampion mundial den 
Jiu Jitsu. 
Básikamente esaki ta ku 


Lès importante pa 
deportista 


e parti mental ta hopi impor- 
tante i hasta determinante pa 
éksito. Parti di esaki ta e abi- 
lidat di gosa (inmensamente) 
di loke bo ta hasi, tambe na 
e momentu di kompetensia 
fuerte i kompetensia feros. 
Parti di un artíkulo awe den 
Boneriano. 


Komo mucha, mi tabata lesa, 
lesa, lesa masha hopi mes. 
Spesialmente fi kshon. Despu- 
es mi a stòp ku fi kshon i tabata 
lesa no fi kshon mas tantu. MI 
kas ta kargá ku no fi kshon. Mi 
sa ku si bo ke skirbi un tiki na 
drechi, bo tin ku lesa hopi. Awe 
mi a kuminsá ku e buki akí 'The 
Hobbit'. Mi a lesa solamente 8 
página i ya mi ta enamorá ku e 
buki akí i ku lesamentu. Mi ta 
spera ku ta sigui asina. 


‘The Hobbit’ 

Djasabra 5 di Novèmber 2022 


Grupo Hòmbernan di Fortalesa 
den Kristu ku otro enkuentro 


Señor Hesus ta bisa: Mi ta sigurá boso, si boso pidi algu den 
orashon, kere ku boso a hañ’é, anto boso lo risibié enbèr- 
dat”. Mk 11,23-24 


Grupo Hòmbernan di Fortalesa den Kristu ta invitá tur nos 
hende hòmbernan na nos enkuentro mensual. 


Detayenan: 


Fecha Ora Lugá 
: djaluna 7 novèmber 2022 
: 7:30 p.m. (mitar di 8 anochi) 
: misa Maria Auxiliadora (Sta. Maria) 


Amigu, ora bo ta resa, hasié ku konfiansa i konvikshon, sin 
duda. 


Komishon organisadó 


kumpra e mihó kuminda. Di 
e merkado el a trese un tayó 
kaminda tabatin un lenga 
prepará. 
—Lenga? Esaki ta e ku- 
minda mas delisioso? 
—Sí, señor. Ku e lenga 
Abo ta konsolá, ta bira 
amigu, ta resa a Dios, ta 
kanta i ta bisa “mi stima 
bo”. 
E komersiante, no 
masha kombensí, a pro- 
poné pa proba e sabiduria 
di su katibu. El a orden’é pa 
e bolbe bai na e plasa i ku 
lo e mester trese pe e pió di 
alimentonan. Ora e katibu 
a bolbe el a mustr’é e tayó. 
—Lenga atrobe! 


E poder di lenga 


Un palabra kualkier por 
okashoná un diskòrdia. Un pa- 
labra kruel por destruí un bida. 
Un palabra amargá por krea 
odio. Un palabra brutal por 
gòlpia i mata. Un palabra 
agradabel por suavisá e kamin- 
da. Un palabra na tempu por 
spar un esfuerso. Un palabra 
alegre por iluminá e dia. Un 
palabra ku amor por kura i 
bendishoná. 


Un komersiante riku a pen- 
sa di organisá un komementu. 
El a ordená e katibu pa bai i 


—Sí, lenga. Kuné bo por 
provoká intriga, selo, bo ta 
blasfemá, bo ta maldishoná, 
bo ta gaña e ruman, bo ta in- 
sultá e mama i ta ofendé e 
tata… 
No tin nada pió ni nada 
mihó ku lenga. Ta dependé di 
e uso ku abo ta hasi. (Esopo) 


“No usa palabra fo’i sla; 
laga loke boso papia ta útil, 
konstruktivo i na su lugá, bon 
pa yuda esnan ku ta skucha.” 
(Efesionan 4, 29). San Fran- 
cisco de Sales a skirbi: “E trato 
kortes i delikado ta e krema di 
karidat”. Ku e mensahe akí ori- 
entá bo kondukta kada dia. 


“Un famia ku no ta kome uni, 
o ku ora ta hasié no ta komb- 
ersá, o ta ku su televishon, ku 
su selular, ta un famia poko 
familiar... Ami lo a bisa, e ta 
un famia outomátiko”. Papa 


Francisco djarason mainta a 
hasi un yamamentu na Iglesia- 
famia, den kua ta papia, ta 
skucha i ta “atendé” tur hende, 
ta “rekuperá”, en definitivo, e 
“konvivensia familiar”. 
Bergoglio a hasi uso di e 
término “amabilidat” pa referí 
su mes na e konvivensia den 
konfiansa, e amistat nesesario 
entre kristiannan i tambe den 
famianan. E kuido, e atenshon, 
e diálogo i skuchamentu di otro 
rondó di mesa, na e komemen- 
tu, den e momentonan den kua 
“e yunan, na mesa, ta okupá 
ku e smartphone i nan no ta 
skucha”. Esaki, na opinion di 
Papa, “no ta un famia, ta un 
penshon!”. 


“Nos komo kristian tin un 
vokashon spesial pa amabilidat. 
Hesus no a menospresiá 
komementu ku su ami- 
gunan. I E tabata representá 
e Reino di Dios manera un ko- 


mementu kontentu.”, Ber- 
goglio a suprayá, kende a in- 
sistí ku “tabata den e kon- 
teksto di un sena kaminda 
Hesus a entregá su disipelnan 
su tèstamènt spiritual, i a in- 
stituí Eukaristia. I ta presisa- 
mente den e selebrashon Eu- 
karístiko kaminda famia, in- 


spirando su mes den su propio 
eksperensia, ta habri su mes na 
e grasia di un komodidat uni- 
versal i na un fraternidat sin 
frontera, segun e kurason di 
Kristu, ku a entregá su Kurpa i 
a drama su Sanger pa salbas- 
hon di tur hende”. 
“Sa di kombibí ta un bir- 


“Ora yunan ta na mesa, nan ta okupá ku e Smartphone, 
i no ta skucha, no ta un famia, ta un penshon!” 


Francisco ta animá pa “rekuperá e konvivensia familiar” i hiba fraternidat pa hinter mundu 


“Den paisnan riku, ta sobra kuminda, 
miéntras otronan ta keda leu fo’i di mesa. 
Esaki ta bergonsoso” 


tut presioso, e famia reuní 
rondó di e famia doméstiko, 
kompartí kuminda ta un ek- 
sperensia fundamental”, Papa 
a rekordá, kende a apuntá ku 
fiestanan, aniversario... “ta 
loke ta hasi rondó di un 
mesa”. 
“Kristianismo ta kontené 
un vokashon espesial pa kon- 
vivensia. Tur aña Hesus taba- 
ta siña na mesa i tabata rep- 
resentá e Reino di Dios man- 
era un komementu festivo”, 
el a suprayá. Den e perspe- 
ktiva aki, el a añadí, “nos por 
bisa ku famia ta bai di kas 
pa mesa, ta ofresé na Eu- 
karistia e propio eksperen- 
sia di konvivensia, ku ta 
habrié na e grasia di un kon- 
vivensia universal, di e amor 
di Dios pa mundu”. 


“Partisipando den Eu- 
karistia, e famia ta libra su 
mes di e tentashon di sera su 
mes paden di dje , fortifiká 
den e amor i fraternidat seg- 
un e kurason di Kristu”, 
Francisco a apuntá, denun- 
siando komo “den nos tem- 
pu, nos ta biba será den 
nos propio murayanan”, 
dilanti lokual “e komodidat 
generá for di famia i Eukaris- 
tia ta representá un oportuni- 
dat krusial pa vense e sera- 
mentu i konstruí brùgnan di 
aserkamentu i di karidat”. 
Asina, Francisco a eksigí 
“Eukaristia di un Iglesia 
famia, kapas na restituí e ko- 
munidat na amabilidat i e 
hospitalidat resíproko”, man- 
era “ un skol di inklushon 
humano ku no tin komparas- 
hon”, i den kua algun di es- 
nan mas chikí, “esnan wèr- 
fano, esnan heridá, esnan 
desesperá, esnan bandoná tin 
nan lugá. 
“Awe, hopi organisas- 
hon sosial ta pone op- 
stákulo pa kombibensia 
familiar. Awe no ta fásil. 
Nos mester purba haña for- 
ma di rekuperá. Na mesa ta 
papia, ta skucha, nunka tin 
silensio, e silensio ku no ta 
esun di e sùrnan, ni esun di 
egoismo, esun di kada un riba 
su mes... i no ta papia ku 
otro, nò. Nunka silensio. 
Laga nos rekuperá e ko- 
mbibensia familiar, adaptan- 
do esaki na nos tempu”. 

ARUBA 
HULANDA 


HULANDA 
– 
Mes- 
ter aktua awor na prizòn- 
nan hubenil, Inspekshon 
di Hustisia i Siguridat, ta 
indiká entre otro den un 
karta na e minister. Medi- 
danan tumá pa atendé ku 
sobre populashon i proble- 
ma di personal, tin muchu 
tiki efekto. P’esei segun 
Inspekshon, 
detenidonan 
hóben no por disponé di un 
trato adekuá den un aloha- 
mentu responsabel. 
Ounke ku e inspekshon- 
nan ta mira ku ta traha duru 
na mehorashon, nan ta 
konstatá ku ketu bai tin de- 
fisiensia serio. Dor di esaki 
prizònnan hubenil ta bou di 
preshon. 
“Pa e inspekshonnan, 
a alkansá un frontera krí- 
tiko,” Inspekshon ta skirbi 
JenV i tambe na nòmber di 


Mester aktua awor 
Frontera krítiko ta alkansá 
prizòn hubenil 


HULANDA – E yu di 
16 aña di e kantante Gle- 
nnis Grace, a keda sen- 
tensiá na kastigu di trabou 
di 120 ora, di kua 40 ora 
kondishonal. Hues di mu- 
cha ta haña tambe ku e mu- 
cha mester sigui tambe un 
treinen di agresividat di 35 
ora. 
Na febrüari di e aña akí 


Inspekshon i Kuido di Salú 
i Hubentut, Inspekshon di 
Enseñansa di Inspekshon di 
Labor Hulandes di Labor. 
Nan ta hala atenshon 
di Minister Weerwind di 
protekshon di derecho pa 
no solamente tur hóben 
den institutonan hudisial 
di hóben, JJI, sí ta kumpli 
minimalmente ku e kondi- 
shonnan. 
Asina ta surpasá e gran- 
dura di grupo maksimal 
strukturalmente. 


Añanan ta warda 
E inspekshonnan ta in- 
diká tambe ku mester bini 
un solushon pa e lista di es- 
pera ku tin. Riba e listanan 
akí tin hopi hóben ku mas 
ku dos aña pasá, òf mas 
tantu, ku a keda sentensiá 
na un kastigu di prizòn. 


E tipo di tempunan di 
espera akí ta hasi e kastigu 
serka hóbennan inefektivo. 
Dentro di kastigu hubenil ta 
importante pa no bolbe ri- 
pití un kastigu i kondusí na 
kambio di komportashon. 
E tareanan akí e prizònnan 
hubenil aktualmente no ta 
ehekutá sufisiente. 
Tambe e inspekshonnan 
ta puntra nan mes sí pone e 
hóbennan ku ta asina largu 
riba lista di espera den un 


instituto, sí esaki ta propor- 
shonal. 


Supervishon skèrpi 
Na yüni 2021 NOS a in- 
formá tokante problemanan 
grandi den prizònnan hube- 
nil. E tempu ei Minister 
di Protekshon di Derecho, 
Sander Dekker, a rekonosé 
e problemanan i a primintí 
mehorashon. 
Un luna despues e in- 
spekshonnan ta indiká ku e 
prizònnan hubenil ta bou di 
supervishon skèrpi. Desde 
e tempu ei, e inspekshon- 
nan na mas ku un okashon 
e urgi riba mehorashon mas 


aleu. 
Falta di personal 
Den un reakshon mi- 
nister Weerwind ta yama e 
resultadonan di e inspek- 
shonnan preokupante. E ta 
mustra ku ya a tuma dife- 
rente medida i ku ainda 
mester bini ku un kantidat 
di medida, pero segun e 
minister, falta di personal ta 
e problema di mas grandi. 
“No tin motibu pa bisa 
ku e situashon riba merka- 
do laboral dentro di tiki 
tempu lo kambia. Esaki ta 
nifiká ku no tin solushon- 
nan simpel,” e minister ta 
skirbi Tweede Kamer. 


Kastigu di trabou pa 
yu di Glennis Grace 


a hala atenshon di e mucha 
riba humamentu di un ‘e- 
sigaret’ den e establesimen- 
tu di Jumbo na Jordaan, 
Amsterdamse. El a oponé 
fuertemente, tira e makutu- 
nan di kompra i dal un tra- 
hadó di e supermarket dos 
biá. 
Algu mas despues e mu- 
cha, huntu ku su mama i un 


otro grupo, a bini e super- 
market. 
Aki nan a maltratá tres 
trahadó di Jumbo. Pa su 
partisipashon a sentensiá 
Glennis Grace djárason na 
un kastigu di trabou di 200 
ora, debí na violensia pú- 
bliko. 
Kuater otro menor di 
edat a haña kastigu di 
trabou di 50 te 200 ora. 
Hues di mucha a senten- 
siá djaweps mèrdia e yu 
di Glennis Grace tambe un 
prohibishon pa tin kontakto 
ku e trahadónan di e super- 
market i durante un aña lar- 
gu e no por drenta e filial di 
Jumbo na Jordaan, AT5/NH 
Nieuws, ta informá. 


HULANDA 
– 
Dos 
atrakadó djárason a mal- 
tratá i mara un muhé den 
un instituto hubenil na 
Venray. E dos hòmbernan 
a menasá e muhé ku arma 
di kandela. 
Nan tabata buskando 
plaka i a mara e muhé. Se- 
guidamente nan a bai ku 
un kantidat no konosí di 
plaka. E notifikashon di e 


Muhé menasá i mará 


atrako a drenta serka Po- 
lis mitar di seis. Anterior- 
mente Polis a informá ku e 
atrako a tuma lugá un ora 
promé, pero despues a in- 
diká ku e ora di e atrako a 
yega serka nan promé riba 
djárason, 
posiblemente 
den kareda di 3’or. 
Agentenan polisial a 
sera e besindario i en bus- 
ka di sospechosonan. 

ARUBA 
STATIA/SABA/ST. MAARTEN 


ST. MAARTEN – Korte 
di Apelashon djárason a 
sentensiá un sospechoso 
na bida largu di prizòn i e 
otro dos sospechosonan na 
kastigu di prizòn largu, pa- 
sobra a haña nan kulpabel 
pa likidashon i intento di 
esaki na añanan 2018, 2019 
i 2020, na St. Maarten. 
E sospechosonan Sh.P. i 
R.R. ta kulpabel di un ases- 
inato na un minimarket den 
Middle Region dia 28 di 
òktober 2019. Riba dia kla 
e dou a tira riba un grupo di 
persona ku tabata pará na 


Bida largu pa likidashon 


e minimarket. Dor di esaki 
un persona, I. Brumant, a 
pèrdè su bida. 
Ko-sospechoso T. Bass 
tambe tambe ta keda kulpá 
di asesinato pasobra e ta- 
bata dos biá presente huntu 
ku e sospechoso R.R. Di e 
tres personanan presente na 
e minimarket, dos hòmber 
tambe e risibí bala. Anteri- 
ormente Sh.P. i R.R. a hasi 
nan mes kulpabel na inten- 
to di morto dia 5 di yanüari 
2020 na un restorant na 
Madame Estate, kaminda 
a tira ku mas i un arma di 


kandela riba personanan 
den un outo ku tabata riba e 
sitio di parker di e restorant. 
Korte di apelashon a 
bisa ku ta trata di un gèn di 
asesinonan implakabel ku 
no a tene konsiderashon ku 
nan víktimanan. Pa esaki a 
imponé riba R.R. un kas- 
tigu di 30 aña. Pa e sospe- 
choso Sh.P. a imponé kas- 
tigu di bida largu, ya ku a 
tene kuenta ku komunidat 
mester ta protehá di e hòm- 
ber akí pa resto di su bida. 
Banda di e atentadonan 
ei, dia 5 di òktober 2018 


Sh.P. a mata e hòmber J. 
Williams den un klup nok- 
turno na Simpson Bay. 
Sanger friu el a tira e hòm- 
ber akí den kabes despues 
ku el a subi huntu ku su 
amiga den nan outo. Pa e 
kaso akí tambe a kondená 
e hòmber A.W. E tabata 
manehá e outo ku a trans- 
portá SH.P. pa buska e 
hòmber pa mata. El a blòkia 
J. Williams su outo p’asina 
SH.P. por a tir’é mata. 
Tambe e sospechoso AW 
a hasi su mes kulpabel na in- 
tento di asesinato riba e si- 


tio di parker dia 22 di aprel 
2017 i un atrako riba un 
hoyeria na Phillipsburg dia 
29 di yüni 2015. A deklar’é 
liber di un akusashon di 
atrako armá riba un kasino 
dia 7 di yüli 2017. Na mo- 
mento di imponé kastigu, 
Korte a tene na kuenta ku e 
no ta un asesino implakabel 
manera e otro sospechoso- 
nan i ku el a realisá kiko el 
a hasi ta malu. Pa e motibu 
ei a imponé un kastigu mas 
abou pa A.W. ku ta 19 aña 
i 10 luna. Nan tin 14 dia pa 
bai den apelashon. 


SABA – Djamars 8 di 
novèmber a honra èks mi- 
nister di e anterior Antia 
Hulandes, Leo Chance, ku 
un rekonosementu vishon- 
ario na okashon di e dia 50 
aniversario di Capt. Leo 
A.I. Chance Pier na Fort 
Bay Harbor i su Chance su 
90 aña. 
Djamars 8 di novèm- 
ber ta eksaktamente 50 aña 
pasá ku Minister Chance a 
hasi e apertura ofisial di e 
waf. E tempu ei, personal- 
mente el a mara e barku di 
karga kombiná ku pasahe- 
ro, Antia, na e waf. 
Gobièrnu di Antia Hu- 
landes tabata doño di e 
barku Antia di 65 meter, ku 
tabata hasi biahe mensual 
entre e islanan ariba i isla- 
nan abou. 
Komo Minister, Chance 
tabata instrumental den e 
desishon tumá pa sigurá e 
fondonan nesesario pa kon- 
struí e waf. 
Chance a hasi apertura 
di e waf dia 8 di novèm- 


Rekonosementu vishonario 
pa Captain Leo Chance 


ber 1972, riba dia ku el a 
kumpli 40 aña. 
Djamars 8 di novèmber 
el a kumpli 90 aña na Me- 
dellin, Colombia, den pre- 
sensia di su famia i amigu- 
nan. 


Liña di bida 
Pa 
konmemorá 
e 
okashon spesial akí, Enti- 
dat Públiko Saba a presentá 
un rekonosementu vishona- 
rio na Chance. Presente pa 
risibí e rekonosementu na 
nòmber di Chance, tabata e 
anterior diputado di Saba i 
historiadó lokal, Will John- 
son. Havenmeester Travis 
Johnson a yama e hués- 
petnan bon biní, ku tabata 
inkluí gezaghebber Jona- 
than Johnson i miembronan 
di Kolegio Ehekutivo, Carl 
Buncamper i Vito Charles, 
na e seremonia kòrtiku. 
“Tur dia nos ta ekspe- 
rensiá kon e waf akí ta Saba 
su liña di bida. E ta krea 
oportunidatnan pa desaroyo 
ekonómiko pa e isla. Tem- 


pu ku e waf tabata será debí 
na orkan, nos a tuma nota 
ku dependiente realmente 
nos ta di e waf. 
Mi ta orguyoso di ta 
parti di e tim di e parti akí 
di Saba,” Travis Johnson a 
bisa. 
Eks havenmeester i ak- 
tualmente diputado, Bruce 
Zagers, a splika ku e plan 
inisial tabata pa presentá e 
rekonosementu na Chance 
durante e selebrashon di 
aniversario 
djadumingu 
último, pero debí na mal 
tempu a disidí pa posponé e 
selebrashon te djadumingu 
awor. 
Mirando ku esaki ta- 
bata un bon okashon, nos 
a disidí pa tòg hasi algu pa 
Chance riba dia aniversario 
di e waf i su kumpleaño. 


Vishonario 
“Chance tabata e visho- 
nario tras di e waf i a lòbi 
pa haña fondo. E waf akí ta 
e liña di bida di Saba, e ta 
proveé trabou i ta kaminda 


mayoria di nos kuminda i 
produkto ta drenta. 
Nos ta bai traha un haf 
nobo, pero e waf aktual lo 
keda komo waf di karga,” 
Zagers a bisa. 
Will Johnson a risibí e 
rekonosementu vishonario 
ku orguyo. “Mi ta asina 
kontentu momentu ku e 
famia a pidí mi aseptá e 
rekonosementu 
na 
nan 
nòmber. 


Chance ta na Medellin 
kaminda su yu Julian ta 
biba i ta bon pa sa ku e ta 
bon di salú. 
Mi ta kontentu pa kom- 
partí un mensahe na final di 
e dokumentario.” 
A lansa e dokumentario 
djamars loke ta enserá e 
konstrukshon di e waf di 
Saba i e transportashon 
históriko ku boto chikitu. 


D.r.p.d. Havenmeester Travis Johnson, eks diputado Will 
Johnson i diputado Bruce Zagers. 

ORANJESTAD -- Pa 
loke t’e fondo di seguro di 
trahado, a habri november 
cu 42.762 trahado regis- 
tra na SVB cual ta un au- 
mento di 2003 trahado e 
aña aki durante 10 luna. 
No a yega n’e nivel ainda 
di 2019 si. Ta 900 trahado 
menos cu 2019. Pero aki 
tin e problema y ta bezig 
cu un campaña cerca e du- 
nadonan di trabao cu ta e 
registracion di trahado. 
Esey ta fayando, segun Ja- 
cobs. A ripara cu tin com- 
pania no ti e disciplina di 
no registra trahado cerca 
SVB cu tur consecuencia. 
Tin e campañanan unda 
cu ta subi caya y controla 


ORANJESTAD -- Ho- 
bennan a keda fascina cu 
tur loke nan a mira di HOH 
mescos cu varios otro in- 
stancia, Horacio Oduber 
Hospital (HOH) tambe a 
participa na e Aruba Col- 
lege Fair cu a tuma luga fin 
di siman. 
Jacco Vroegop, director 
di HOH a indica cu “nos 
vision ta pa sigui brinda 
un tremendo cuido medico 
na comunidad di Aruba y 
pa esaki nos mester di mas 
profesional cu tin e pasion 
pa brinda cuido. P’esey ta 
asina importante pa duna 
informacion y logra inspira 
nos hobennan di awo caba 
pa bay sigui nan estudio 
den ramo di cuido y regresa 
Aruba pa traha na HOH. Y 
e evento aki ta uno perfecto 
pa hobennan descubri nan 
pasion y scoge nan futuro 
profesion.” 
HOH a tuma e opor- 


Hospital cu hopi informacion durante Aruba College Fair 


tunidad pa presenta na e 
evento aki cu coleganan di 
LabHOH, Team di Radio- 
logia, Team di camber di 
operacion y tambe HOH 
Academy. Ta importante 
pa hobennan sa cu na HOH 
tin tur tipo di profesion sea 
ta den higiena, un tecnico, 
administrativo, dokter of 
analista, tur hunto ta un 
solo team pa sirbi e pashent 
y sostene otro den esaki. 


Valerie Tromp ta stu- 
diante di H4 na Colegio 
Arubano y a conta cu el a 
bishita e booth di Hospital 
pa haya informa[1]cion ya 
cu e ta hopi interesa den 
cuido medico y lo desea 
di bira dokter of verpleeg- 
kundige. Aki ela haya hopi 
informa[1]cion, hasta di al- 
gun profesion cu e ni sa cu 
tabata existi na hospital. El 
a haya tambe informacion 
general di hospital mes 


pues ta hopi contento y awo 
por sigui pensa y traha riba 
su futuro carera den e ramo 
aki. 
Camber di Operacion 
(OK) 
Nina 
Brito-Kelly, 
assistent manager na OK 
a conta cu un bes mas e 
mini –OK cu nan ta trece 
pa demostra e setting di 
un camber di operacion a 
causa furor ya cu nan por 
mira y visualisa ki e trabou 
ta encera riba un OK. Nan 
a parti algun ‘coveralls’, 
muts y mondkapje pa es- 
nan interesa y nan a con- 
testa varios pregunta. Nan 
a haya sa cu por core stage 
na Aruba mes y tambe tin 
cierto parti di educacion 
via Hulanda cu ta bay via 
e-learning. 
LabHOH Zoyenka Figa- 
roa, Analist Pathologie na 
LabHOH a trece microscop 
unda nan por a mira dife- 
rente material organico bou 


microscop entre otro di un 
tripa y curason. 
El a duna tambe infor- 
macion di diferente funcion 
na LabHOH y kico mester 
pa bay studia afo. Tabatin 
algun studiante hopi inte- 
resa cu a tuma nan tempo 
pa papia cu Zoyenka pero 
tambe algun otro cu sola- 
mente tabata busca infor- 
macion prome pa fula tera 
ki posibilidad tur tin pa un 
futuro carera en general. 
Cathleen 
Gomez-Her- 
nandez di HOH Academy 
ta conta cu su departamento 
a bin compaña e One Team 
booth p’asina brinda infor- 
macion mas detaya na tur 
hoben interesa den e posi- 
bilidad cu tin den un carera 


na hospital. Pues tambe e 
otro funcionnan cu tin den 
un hospital manera departa- 
mento di IT, departamento 
di finansa, tambe den cushi- 
na y hopi departamento 
mas cu lo mester trahado 
den futuro. Aki ta purba di 
stimula e hobennan pa bin 
bek Aruba despues di stu- 
dia y si nan ta studiando 
na Aruba mes, pa busca un 
trabou na hospital. Dos dia 
sumamente exitoso unda e 
booth di One Team a resalta 
y tabata fascinante pa nos 
hobennan. E interes den 
mundo medico y di cuido ta 
halto y un mensahe pa tur 
nos hobennan ta cu “Si ai- 
nda bo no a dicidi, na HOH 
bo futuro ta!” 


Menos trahado registra 
compara cu 2019 


e negoshinan. Sa di e sec- 
tornan caminda cu tin e 
de-registracion cual ta den 
e sector di horeca, restau- 
rant, construccion y sigur- 
idad. E tres sectornan aki 
ta loke tin bista riba dje. 
SVB ta atende y subi 
caya, como tambe nan ta 
haya tips pa subi caya pa 
percura p’esey. Un apela- 
cion ta bay p’e dunadonan 
di trabao pa nan evita 
multa. Na momento cu 
constata cu tin trahado na 
pia di trabao cu no ta reg- 
istra, e dunado di trabao ta 
haya multa. No tin aviso, 
ni nada, segun Jacobs. Si 
tin mas trahado, e ta bira 
mucho mas problematico. 

ORANJESTAD - Como 
un politico nobo riba lista 
di Movimiento Electoral di 
Pueblo (MEP) conhunta- 
mente cu mi sostenedor- 
nan tuma un momento pa 
felicita nos Prome Minister 
Evelyn Wever - Croes, cu 
recientemente un bes mas 
a wordo proclama door di 
tur candidato riba lista di 
MEP, como e Lider di Par- 
tido MEP pa e siguiente 4 
añanan. 
Evelyn Wever - Croes a 


Evelyn Wever lider MEP pa siguiente 4 aña 


sa di resalta como Prome 
Minister di Aruba, demost- 
rando su forsa y capacidad 


di lidera Aruba den un situ- 
acion di un di e pio crisis- 
nan di den historia. 


A pesar di e diferente re- 
tonan cu mester a enfrenta 
durante 
di 
gobernacion 
manera e pandemia di CO- 
VID-19, ciere di frontera 
entre Aruba y Venzuela y e 
crisis financiero, door di su 
perseverancia y determina- 
cion a logra y lo sigui logra 
soluciona cada obstaculo 
na caminda. 
Na bienstar di nos pueb- 
lo y nos hendenan cu sem- 
per Prome Minister tin den 
su mente y curason. 


Mi kier a desea nos lid- 
er tur clase di exito pa e 
siguiente 4 aña nan como 
lider di partido, mi ta ad- 
mira y ta “look up” na nos 
lider cu pami semper ta un 
persona determina, cu hopi 
forsa, fe y cu ta inspirami 
pa semper kere den bo mes 
y bo lo logra. ‘Mi ta orguy- 
oso di ta forma parti di e 
famia di MEP, hunto cu mi 
demas coleganan, un Aruba 
#stabielcumep, segun kan- 
didato Shannon Henriquez. 


ORANJESTAD -- SE- 
TAR ta contento di anuncia 
cu pronto SETAR lo cum- 
insa on board 17 scol di 
SKOA riba Fiber. Durante 
e conferencia di prensa, 
SETAR y SKOA a firma 
acuerdo pa pone Fiber cu 
paketenan special na e 17 
scolnan cu ta cla pa wordo 
traspasa. Despues lo sigui 
pa e demas scolnan cu ta 
cay bou di SKOA den fase 
p’asina traspasa tur riba 
Fiber. Na 2021 SETAR a 
cuminsa cu e proyecto di 
Fiber ‘Next Generation’ pa 
scolnan cu e meta pa haci 


SETAR ta firma acuerdo cu SKOA pa Fiber 


e futuro resiliente pa e in- 
frastructura y servicionan 
di nos scolnan. Asina aki 
por facilita online learning 
y educacion den klasnan 
pa medio di plataformanan 
digital. Actualmente tin 
varios scol caba cu ta haci 
uzo di e Fiber ‘Next Gener- 
ation’ di SETAR cu lo brin- 
da speednan di 1 Gbps den 
futuro na un prijs special pa 
scolnan rond nos isla. 
SETAR, como nos com- 
pania nacional di telecomu- 
nicacion, ta sigui traha pa 
hunto hiba nos scolnan na e 
siguiente nivel cu Fiber. 


ORANJESTAD -- En 
conexion cu e Marcha Pa 
Nos Derechonan riba Dia 
International 
di 
Mucha 
dia 19 di November, di- 
aranson 9 di november, 
Prome Minister Eve[1]lyn 
Wever-Croes a bishita Pius 
X School pa haci entrega 
di e prome borchi. Puis X 
School ta e prome scol cu 
a pidi un tema specifico 
relaciona cu articulo 38 di 
derechonan di mucha. 
E articulo ta bisa cu un 
estado of pais, mester evita 
cu muchanan menor di 15 
aña participa na actividad- 
nan cu ta crea enemistad, 
y mucha menor di 15 aña 
no mag di drenta servicio 
militario. “E derecho aki 


Entrega prome borchi 
na PIUS X School 


ta hopi importante pa nos 
como adulto y mayornan, 
percura pa e muchanan 
keda mucha”, Prome Min- 
ister a enfatisa. 
Dirigiendo su mes na 
e muchanan di Puis X 
School, Prome Minister a 
expresa: “Nos mester per- 
cura pa no pone boso den 
situacion di odio, enemis- 
tad, rabia y sigur no den e 
asunto di guera. Mi ta hopi 
contento cu Puis X School 
a scoge e articulo aki y mi 
a compronde cu boso ta 
preparando riba dje. Tambe 
mi a compronde cu boso ta 
e prome scol cu a pidi y cu 
ta prepara. Masha pabien 
cu esaki y danki na mae- 
stronan cu ta stimula nos 


muchanan pa cu e prepara- 
cion pa cu e presentacion di 
e tema aki dia di e marcha 
y dia di presentacion. Pa- 
bien na e maestronan. Mi ta 
spera boso por pasa door di 
procesonan y siña mas cu ta 


posibel y siña otro mucha 
tambe. Mi ta spera e otro 
scolnan ta mesun entusi- 
asma cu boso cu e manera 
cu boso nan ta preparando. 
Danki pa ricibi nos, mi ta 
trece e borchi pa boso di 


awor caba y ta spera cu 
esaki yuda boso poco mas 
cu e preparacionnan y mi lo 
keda pendiente pa mira kico 
boso lo bay presenta dia 19 
di November proximo”. 


18 
Djabièrnè 11 novèmber 2022 


Professional Garden Works 
Bonaire 


ta buska 
Tuinier 
Mester tin 2 aña di eksperensia i reibeweis. 


Pa mas info yama na tel. 788-4421 


KRALENDIJK -- For 
di basta luna kaba Bon- 
Lab ta den notisia. Esaki 
a yega asina leu te ku un 
delegashon di lider di 
frakshon di Konseho In- 
sular a biaha bai Hulanda 
p’asina wak sí por haña 
mas informashon i alabes 
wak sí esnan konserní por 
kambia nan pensamentu. 
Apénas ku e delegashon a 
yega Hulanda i a buska un 
sita ku e sekretario di es- 
tado enkargá ku VWS, es- 
aki a nenga e delegashon 
enfátikamente pa papia 
ku nan, loke ta lamenta- 
bel i kuestionabel, segun 
Peter Silberie, presidente 
di direktiva di Partido De- 
mokrat. 


Sekretario di Estado ta nenga topa lidernan di frakshon 
Lamentabel i kuestionabel 


Silberie ta haña e akti- 
tut di e sekretario di estado 
un falta di rèspèt kompletu 
i asina no sa trata ku hen- 
de. Sí tabata na Hulanda i 
un delegashon di konsehal 
di un di e munisipio a yega 
asina, hamas e lo a nenga 
nan un kombersashon. Es- 
aki ta un echo hopi, pero 
hopi kuestionabel. 


Kontroversia 
Momentu ku a pro- 
fundisá den henter e de- 
sishonnan ku VWS ta basa 
nan mes riba dje e kaso 
akí a para bira hopi kues- 
tionabel tambe. Kon por 
ta ku nan ta suponé ku 
BonLab ta kobra di mas 
siendo ku nan ta kobra pa 


kada tèst ku nan ta hasi. 
Ta imposibel tòg ta kobra 
di mas. E otro argumento 
pegá na e mesun punto akí 
ta ku BonLab ta sali mu- 
chu karu, segun Silberie. 
Miéntras ku RIVM ku ta 
e instansia di gobièrnu ku 
ta hasi kontròl di salú, mes 
a splika ku pobresa ta hasi 
salú mas karu. 
Aki por mira bon kla ku 
tin hopi kontroversia, di 
akuerdo ku Silberie. Mas 
ainda despues ku e direk- 
tor di Mariadal for di basta 
dia a bisa kaba ku nan no 
ke BonLab i ku esaki ta 
iresponsabel pa manehá 
tambe. Despues di esaki, 
e èks direktor di ZVK na 
Boneiru, tambe a saka un 


mensahe bisando ku for 
di tempu di su tempu e 
tambe tabata kontra di e 
desishon ku sierto persona 
den VWS a hasi pa hinka 
BonLab bou di Mariadal. 


No ta hasi nada 
Silberie: “Mirando tur 
esaki ta motibu pa unu 
lamentá ku un par di hen- 
de ta tuma desishonnan 
ku ta kontradisí nan mes i 
na mes momentu ta pone 
pueblo di Boneiru kues- 
tioná e hendenan akí. Pa- 
sobra realidat di Boneiru 
di awor akí ta ku tin un 
pobresa alarmante i ku ta 
subi dia pa dia mas. Esaki 
a yega asina leu te ku tin 
persona di edat ta drumi 
bou di palu, anto esun ku 
ta responsabel pa e pobre- 
sa akí mes, ta gobièrnu di 
Hulanda.” 
For di e kambio na 10- 
10-10, ya nan ta sa kaba 
kiko e pueblo lo bai pasa 
aden, pasobra ya nan taba- 
tin e eksperensia di e kam- 
bio di florin pa euro, pero 
no a hasi nada. 
I miéntras ku pobresa 
a sigui subi debí na dife- 
rente motibu, gobièrnunan 


di turno a sinta ketu i laga 
bai, segun Silberie. 
Awor, Silberie ta sigui, 
kisas nan no ta kla ainda 
pa empobresé pueblo di 
Boneiru i dor di sera Bon- 
Lab i manda e trahadónan 
kas pa oumentá e kantidat 
di pobresa mas ainda. 


Neokolonialismo 
Di akuerdo ku hopi 
hende esaki ta un mane- 
ho di neokolonialismo, sí 
no ta asina, di kon ta ora 
di kumbiní so nos ta par- 
ti di Hulanda i ora no ta 
kumbiní nò. Pa loke ta e 
maneho di salubridat, se- 
gun Silberie, nos ta parti 
di Hulanda solamente pa e 
asuntu di dòkter i remedi, 
sobrá nò. 
“Dia pa dia ta kòrta mas 
den e servisio médiko ku 
bo por haña, pero meskos 
ku na Hulanda, no ta ofre- 
sé un sistema pa sigurá 
bo mes èkstra pa e lokual 
ku nan no ke paga pe. Ta 
manera ku pueblo ta bisa, 
Boneiru no ta ni karni 
ni piská. Pero dia pa dia, 
esaki ta hasi e pueblo di 
Boneiru mas i mas pober,” 
Silberie ta trese dilanti. 


Tasty Bar and Steak 
House B.V. 


ta buska 
2 Kòki 


Pa mas inf. tel. 782-3311/785-9041 


SR. International N.V. 


ta buska 
1 Manager 


Pa mas inf. tel. 701-1713 

KRALENDIJK -- E 
semi dokumental ku Frans 
Booi, ta un seri di 19 pro- 
grama tokante di sitionan 
históriko, Sitionan Marká, 
na Bonieru presentá pa 
Felix Nicolaas. Dos siman 


Dokumental Sitionan Marká ta kontinuá 


pasá den di 13 epidosio a 
trata arkitektura boneriano. 
E ekipo a traha e episodio 
aki pará na kas di Shon 
Banban Neuman, nort di 
Kas di Regata, tabatin sere- 
monia di bistimentu di es- 


tichi 
A splika kas di hadrei, 
kon e kas aki ta trahá, pues 
diferente manera Booi ta 
splika kon a yega na e for- 
ma di kas, trapinan ku ta 
usa, Hunabku-Chagana den 
geometria selestal. A wak 
kon e solo ta baha durante 
di aña, konosé e aparato 
Peloris-Astro compass. Es- 
tichi den mapa di streanan, 
strea Mirvac, tokante di re- 
ligionnan rònt mundu i mu- 
chu mas. 
Pa e wikènt aki ta haña 
otro tópiko interesante den 
e episodio number 14. Aya 


na Onima, pará serka di e 
baranka Turtuga Kayena, 
ta graba e storia. Di kon e 
yama asina, di kon kantu di 
e playa Boka Onima. Área 
místiko, barankanan ku ta 
move anochi. Algu tokante 
di Seru Koumati i diferente 
plenchi. 
Aña 1959 tabata unu 
importante pa bishita den 
espasio. Imágen di Dios se- 
gun profeta Ezekiel, unda 
Boneiru ta lokalisá riba 
mapaOn. 
Hopi kos lo siña di 
Frans Booi ku ta yuda pa 
ora bishitá e sitionan ku ta 


presentá den e programa 
Sitionan Marká. 
Danki pa reakshon riba 
di e programa ku ta pasan- 
do atrabes di Bonaire.tv i 
despues riba YouTube den 
programanan di FuHiKu- 
Bo. 
Pues sufisiente motibu 
pa no pèrdè e seri Sitionan 
Marká e wikènt akí. Kada 
dos siman ta pasá un epi- 
sodio nobo, kuminsando 
djabièrnè 12’or di mèrdia, 
ta ripití mei anochi, dja- 
sabra ta 4’or di atardi, dja- 
dumingu 8’or di anochi i 
djaluna 8’or di mainta. 

KRALENDIJK -- Du- 
rante transkurso di siman 
pasá, City Shop a en- 
tregá dos donashon, unu 
Donashon di City Shop 


na Mantelzorg Bonaire 
i un otro na Fundashon 
FORMA. Diana Thomas, 
representante di Mantel- 


zorg Bonaire, a risibí un 
JBL spiker i iLove earbuds 
komo rekonosementu na 
Jonge Mantelzorgers riba 


nan dia. Igualmente repre- 
sentantenan di Fundashon 
FORMA a haña un rice 
cooker, un printer HP i un 


steamer di paña pa duna 
komo premio pa su per- 
sonal den su selebrashon 
binidero. 


